उपभोक्ता कर सकेंगे पासबुक में इंट्री
10 दिन में मिली 3 सुविधाएं
एसबीआई ने हाल ही में उपभोक्ताओं के लिए तीन सुविधा शुरू की है। इससे उनके समय की बचत होने के साथ रुपए के लेन-देन में अासानी हो रही है। 17 दिसंबर को शाखा परिसर स्थित एटीएम पर कैश डिपॉजिट मशीन (सीडीएम) शुरू की गई। इसके बाद पिछले सप्ताह रुपए जमा करने और निकालने के लिए टोकन सिस्टम शुरू किया गया। मंगलवार को सेल्फ इंट्री मशीन लगाई गई। इस दौरान उप प्रबंधक अंशुल खरे, सहायक प्रबंधक मोहन नीमा, वरिष्ठ सहायक बीएस जैसवाल, ग्राहक सहायक अजय बुगना, अंकित पराते, स्टाफ व उपभोक्ता मौजूद थे।
सेल्फ इंट्री मशीन की शुरूआत करते शाखा प्रबंधक और उपप्रबंधक।
एसबीआई ने उपभोक्ताओं को दी सुविधा
भास्कर संवाददाता | नेपानगर
नगर की भारतीय स्टेट बैंक के उपभोक्ता अब अपनी पासबुक में खुद ही इंट्री कर सकेंगे। इसके लिए मंगलवार को बैंक शाखा में सेल्फ इंट्री मशीन लगाई गई। शाखा प्रबंधक अनिल शर्मा ने दोपहर 3 बजे मशीन से एक उपभोक्ता की पासबुक में इंट्री कर इसकी शुरुआत की।
सुविधा के लिए बैंक द्वारा उपभोक्ता को एक बार कोड दिया जाएगा। इससे उपभोक्ता को देर तक कतार में लगने की परेशानी से छुटकारा मिलेगा। शाखा प्रबंधक अनिल शर्मा ने बताया पासबुक मशीन में डालने पर पेज पर इंट्री दर्ज हो जाएगी। उप प्रबंधक अंशुल खरे ने बताया प्रिंट के लिए पासबुक पर एक बार कोड लगाया जाएगा। जैसे ही पासबुक डाली जाएगी मशीन जानकारी प्रिंट कर देगी।
hin_Deva hin_Deva hin_Deva hin_Deva hin_Deva mai_Deva hin_Deva hin_Deva